

**Republika e Kosovës**

Republika Kosovo / Republic of Kosovo

**Komuna e Rahovecit**

Opština Orahovac/Municipality Rahovec

**Zyra për Informim**

Informacije Kancelarija/ Information Office



|  |  |
| --- | --- |
| **Data/Date:** | 01.03.2022 |
| **Nga/Od/From** | Grupi punues |
| **Për/Za/To:** | Smajl Latifi, Kryetar i Komunës së Rahovecit |
| **CC** | Kryesuesi i Kryesuesi i Kuvendit Komunal të Rahovecit, Defrim Kafexhiu |
| **Tema/Subjekat/Subject** | Raporti për ecurinë e hartimit të Projekt- Rregullores për menaxhimin e pasurisë jo financiare- komentet dhe trajtimi i tyre nga grupi punues |

Ky raport është përgatitur duke u bazuar në Udhëzimin Administrativ (MAPL) Nr. 06/2018 për Standardet Minimale të Konsultimit Publik në komuna me theks neni 5. Zbatimi i standardeve të konsultimit publik dhe neni 17- Mbledhja e komenteve, komunikimi dhe adresimi i tyre.

**-Me 03.02.2022**, kryetari i Komunës, Smajl Latifi ka formuar grupin punues për hartimin e Projekt- Rregullores për menaxhimin e pasurisë jo financiare, një rregullore të tillë komuna e Rahovecit nuk e ka pasur asnjëherë, për këtë arsye edhe ka nisur hartimin e kësaj rregulloreje.

Grupi punues ka këtë përbërje: Mirsad Shala, kryesues; Asllan Mazreku, anëtar; Blerta Gashi, anëtare; Skender Hamza, anëtar; Fidan Hoti, anëtar; Saranda Rama, anëtare; Admirim Durguti, anëtar; Diellza Çanta, anëtare; Qamil Sylka, anëtar.

**Takimet**

**-Me 23.09.2021**, është mbajtur takimi i parë i grupit punues i udhëhequr nga kryesuesi i grupit, Mirsad Shala dhe në pjesëmarrje të të gjithë anëtarëve tjerë, për prezencen dhe mbajtjen e takimit është dëshmi lista e nënshkrimeve.

Takimi i dytë i grupit punues është mbajtur me datë: **19.11.2021** në pjesëmarrje të të gjithë anëtarëve të grupit punues në të cilin anëtarët kanë dhënë komentet e tyre me plotësimet dhe ndryshimet të cilat janë inkorporuar në draftin i cili është punuar.

Takimi i fundit i grupit punues është mbajtur me datë: **24.01.2022** në pjesëmarrje të të gjithë anëtarëve të grupit punues dhe në këtë takim është aprovuar drafti final i rregullores nga ana e grupit punues dhe i njëjti ka marrë dritën e gjelbër që të dal në konsultim publik siç parashihet me legjislacionin në fuqi.

Në këtë takim, kryesuesi Mirsad Shala ka prezantuar projekt rregulloren në të cilën më pastaj anëtarët e grupit kanë dhënë komentet e tyre, duke thënë se ky projekt propozim ka nevoje që të plotësohet edhe me të dhëna të tjera, por që në takimin e radhës do të jepen komentet më të detajshme dhe më pas të shohim se ato komente a mund të hyjnë në këtë dokumente para se të miratohet nga ana e anëtarëve të kuvendit komunal.

**Publikimi në uebfaqe të komunës dhe në Platformën për Konsultime Publike**

**-Me 26.01.2022**, është publikuar njoftimi për mbajtjen e konsultimit për Draft-Rregulloren për menaxhimin e pasurisë jo financiare. Njoftimi është publikuar në uebfaqen zyrtare të komunës, facebookun e komunës dhe Platformën e Konsultimeve Publike. Në të njëjtën ditë janë njoftuar, kryetarët e fshatrave-lagjeve dhe drejtorët e shkollave të mesme dhe fillore.

1. Publikimi në uebfaqe: <https://kk.rks-gov.net/rahovec/category/konsultime-publike-al/njoftime-konsultime-publike/>
2. Publikimi facbook: <https://m.facebook.com/story.php?story_fbid=221583793426699&id=100067252380999>
3. Publikimi në Platformën e Konsultimeve Publike: <https://konsultimet.rks-gov.net/viewConsult.php?ConsultationID=41315>

**-Me 28.01.2022**, përmes rrjetit social **viber** janë njoftuar përfaqësuesit e OJQ-ve që veprojnë në territorin e komunës së Rahovecit.

**-Me 07.02.2022**, në uebfaqe zyrtare dhe në facebook të komunës, është publikuar rikujtimi e njoftimit për mbajtjen e konsultimit publik, në të njëjtën ditë përmes emailit rikujtimi e njoftimi u është dërguar, drejtorëve të shkollave, OJQ-ve sportive dhe OJQ-ve kulturore. Rikujtimin e njoftimit OJQ-ve sportive, OJQ-ve kulturore dhe kryetarëve të këshillave të fshatrave dhe lagjeve u është dërguar edhe përmes rrjetit social viber.

1. Rikujtimi i publikuar në uebfaqe: <https://kk.rks-gov.net/rahovec/news/rikujtimnjoftim-publik-per-organizimin-e-konsultimit-publik-per-draft-rregullores-per-menaxhimin-e-pasurise-jo-financiare/> .
2. Rikujtimi i publikuar në facebokun e komunës: <https://m.facebook.com/story.php?story_fbid=227904489461296&id=100067252380999>

**-Me 09.20.2022**, përmes emailit u është dërguar ftesa dhe dokumenti për pjesëmarrje në konsultimit publik, drejtorëve të shkollave, OJQ-ve sportive dhe OJQ-ve kulturore. Rikujtimi i njoftimit OJQ-ve sportive, OJQ-ve kulturore dhe kryetarëve të këshillave të fshatrave dhe lagjeve u është dërguar edhe përmes rrjetit social viber.

**-Me 09.02.2022**, është mbajtur konsultimi publik me qytetarë, në këtë konsultim të pranishëm kanë qenë 49 qytetarë dhe janë dhënë 5 komente, komente të cilat nuk janë inkorporuar në rregullore (arsyetimin nga drejtori e keni më poshtë).

Lajmi për mbajtjen e konsultimit publik është publikuar në këtë vegëz: <https://kk.rks-gov.net/rahovec/news/eshte-mbajtur-konsultimi-publik-me-qytetare-per-rregulloren-per-menaxhimin-e-pasurise-jo-financiare/> , lajmi është publikuar edhe në facebookun e komunës: <https://m.facebook.com/story.php?story_fbid=229000506018361&id=100067252380999>

**Komentet:**

1. **Nasip Krasniqi**- Përshëndetje të gjithëve dhe përgëzime për këtë Rregullore, sepse ka pasur nevojë kur dihet që nëpër shkollat tona po bëhen stoqe të mëdha me këto asete të papërdorshme. Por, desha të ndërlidhem te neni ku është bartja. Desha ta di më shumë se kush do ta bëj bartjen e tyre, se ne letra po bartim vazhdimisht por mos na ngarkoni t’i bartim edhe asetet e papërdorshme, pra, duam të dimë se obligim i kujt është bartja e aseteve të papërdorshme.

**Asllan Mazreku:** Te neni 4 ceket që materialet e papërdorshme do t’i bart operatori ekonomik deri në depo. Komuna do të lidh kontratë me operatorë ekonomik në mënyrë që ata do t’i bartin ato, kjo rregullore parasheh që nëse disa asete të vogla do të mund ta bëjnë bartjen edhe persona tjerë përgjegjës të organizojnë dhe ta bëjnë bartjen deri në depo, pasi që Komuna e ka depon funksionale këtu dhe mund t’i vendosim aty.

1. **Selajdin Berisha-** Shkolla “Vëllezërit Frashëri” në Drenoc. Ju kërkoj falje për vonesën por mesa po dëgjoj fjala është për asetet e papërdorshme. Unë disa herë kam bërë kërkesë në Komunë, sepse ka disa vite që në shkollën tonë kemi disa asete të grumbulluara, dyer dhe dritare të plastikës dhe i kam shumë keq në rrugë, kam qenë disa herë, por kanë thënë që do të hapet tenderi, por, pasi që tash veç po bëhet kjo Rregullore kam shpresë që do të ndërmerret diçka.

**Asllan Mazreku-** Faleminderit. Ne ishim në kontakt. Ne 21 prill 2021 u shpall ankandi për shitje, por, për fat të keq nuk ka pasur të interesuar, vetëm 1 ka qenë dhe nuk i ka plotësuar kriteret, por, tash ka java e ardhshme do të hapet prapë ankandi, dhe besoj që do të ketë të interesuar, sepse po vërehet ky interesim për këto asete që janë jashtë përdorimit, të shiten nga ana e Komunës dhe besoj që brenda muajit do të shpallet ankandi dhe presim afatin ligjor që të filloj shitja e tyre, kur dihet tash që çmimi i hekurit nëpër hekurishte është rritur, besoj që vlera që është përcaktuar nga komisioni nuk është ndonjë vlerë e madhe e papërballueshme, kështu që besoj që do të bëhet shitja dhe të lirohemi nga këto asete të papërdorshme.

1. **Maliq Fetahu**- Shkolla “31 Marsi”- Përshëndetje për të gjithë. Faleminderit për këtë takim. Unë e kam një shqetësim për bartjen e këtyre materialeve. Kisha kërkuar që nëse Komuna lidh kontratë me ndonjë operatorë për bartjen e këtyre materialeve, kisha kërkuar që po ashtu ai operator ta bëj bartjen edhe të materialit higjienik, sepse na duhet neve si drejtor të shkollave ta bëjmë bartjen e tyre, kur dihet se s’ka kush dhe shpesh na bie që t’i zhytim dhe t’i dëmtojmë rrobat dhe makinat tona duke bartur ato materiale, ne tjerat mund t’i bartim, por, këto materiale jo, andaj, nëse veç ka mundësi do të kisha bërë kërkesë edhe për bartjen e këtij materiali.

**Asllan Mazreku**- I nderuar drejtor, ne patjetër do t’i paraqesim shqetësimet dhe kërkesat tuaja, ndonëse kjo rregullore nuk ka të bëj me këto, por, ne do t’i bartim këto kërkesat tuaja në organet kompetente.

1. **Maliq Fetahu**- E di qe nuk ka të bëj kjo Rregullore, por, veç nëse kishit pasur mundësi, nëse për bartjen e aseteve dikush e merr tenderin atëherë si unë besoj dhe drejtorët tjerë janë të pajtimit që ai operatorë të merret edhe me bartjen e materialeve higjienike.

**Asllan Mazreku**- E mira e kësaj është që tashti komuna e ka depon dhe nëse nuk shiten nga shkollat ku janë mund të sillen në depot e Komunës.

**Erhan Morina**- Unë veç desha të shtojë diçka në lidhje me asetet jo financiare, pra, që nuk përdoren, desha të ju informoj, brenda muajit shkurt do t’i hedhim në ankand, ne e kemi diskutuar që t’i hedhim në shitje në 3 lote, të gjitha ato mjete që janë nëpër objekte shkollore dhe janë të papërdorshme do të shiten.

**Afrim Dina**- Përshëndetje për të gjithë juve, unë jam Afrim Dina drejtor i DKRS-së, keni bërë mirë që keni hartuar këtë draft Rregullore për pasurinë e pashfrytëzueshme të komunës së Rahovecit, sepse gjatë mandatit kur isha kryesues, nëpër dëgjimet buxhetore nëpër disa vendbanime kam parë që ka asete të pashfrytëzueshme, nëpër objekte shkollore, banka e karrige, jashtë funksionit, të grumbulluara nëpër vende ku ata kanë mundur të bëjnë zgjidhje. Përmendi drejtori nga Drenoci që ka shumë mjete xhama të rrezikshëm për nxënës, mirëpo komisioni besoj që do ta bëj punën e tyre, do ta bëj vlerësimin , për ato mjete që s’ka mundësi riparimi të bëhet asgjësimi i tyre, sepse prej një vendi në vendin tjetër veçse bëhet grumbullimi i tyre, sepse kam parë nëpër disa vendbanime që ka asete të pashfrytëzueshme.

**Asllan Mazreku**- Faleminderit drejtor. Ne njëherë po planifikojmë shitje përmes ankandit, sepse hekurishtet nuk guxojmë me i asgjësuar, nuk na lejon ligji është rregullorja që nuk lejon, ato gjithmonë duhet të tentojmë me i shit. Materialet që janë nga druri por ato nga hekuri nuk na lejon ligji dhe rregullativa, ne çdo vit formojmë komisione për asgjësim, materialet nga druri i asgjësojmë kurse materialet nga hekuri nuk lejohen, duhet të tentojmë sepse po shihet që ka të interesuar.

1. **Neki Sylejmani**- Përshëndetje të nderuar, u përmend shpesh shitja, por, këto mjete që shiten ku shkojnë këto mjete po më intereson me ditë? A shkojnë në fond të komunës apo i kthehen shkollës, sepse nëse i kthehen shkollës, shumë drejtor kanë me tentu me i shit edhe me i marrë të hollat, nëse veç te komuna atëherë interesohuni pak ma shumë sepse edhe bartja e tyre është shumë problem, sepse ato janë nëpër tavane e nëpër podrume, kane me refuzua me i bart ato, sepse nuk ka fuqi punëtore aty pos punëtorëve të shkollës, e nëse edhe kompania që vjen me i bart s’ka fuqi punëtore atëherë ka me qenë problem pak.

**Asllan Mazreku**- Faleminderit për pyetjen. Se qysh shpërndahen mjetet për momentin nuk e dimë, por, me siguri barten në buxhet të komunës, se si bëhet ndarja nuk e di por që futen në buxhet të komunës po.

 **Erhan Morina**- Atëherë pasi që nuk keni diçka për të shtuar ky konsultim publik përfundon. Ju faleminderit për kontributin tuaj!

**Komentet e dhëna nga ana e qytetarëve të pranishëm në konsultim publik, nuk mund të inkorporohen në këtë projekt rregullore,  pasi që kjo rregullore nuk i trajton çështjet të cilat janë cekur në komente (Erhan Morina, drejtor i Drejtorisë për Ekonomi, Zhvillim dhe Rurizëm).**

Rregullorja për menaxhimin e pasurisë jofinanciare u është dorëzuar fizikisht te pjesëmarrësit e konsultimit publik, që të kenë mundësi të njihen më detajisht me dokumentin në fjalë, sepse disa nga ta nuk kishin pasur mundësi ta lexonin të publikuar në ueb faqe.

Dokumenti ka qenë në konsultim publik në uebfaqen zyrtare të komunës dhe platformën e konsultime publike, nga data 26.01.2022 deri me 26.02.2022, ndërsa komentet janë pranuar deri me datë 26.02.2022.

Gjatë kohës sa ka qenë dokumenti në konsultim publik, nuk është pranuar asnjë koment, as nga qytetarët dhe as nga organizatat joqeveritare.

**Me 01.03.2022**, është publikuar provesverbali për mbajtjen e konsultimit publik, procesverbali është i publikuar në këtë vegëz: <https://kk.rks-gov.net/rahovec/wp-content/uploads/sites/23/2022/03/Procesverbal-i-konsultimit-publik-per-PROJEKT-RREGULLOREN-PER-MENAXHIMIN-E-PASURISE-JOFINANCIAR.pdf>

|  |  |  |  |  |  |
| --- | --- | --- | --- | --- | --- |
| Tema | Zyra | Pjesëmarrës | Data Vendi | Komentet | **1.Njoftimi****2.Lajmi****3.Prcesverbali** |
| Rregullorja per menaxhimin e pasurisë jo financiare | Drejtoria për Ekonomi, Zhvillim dhe TurizëmZyra për InformimZyra e Kuvendit | F M T9 40 49 | 09.02.2022Salla e Kuvendit | 5 komente0 të pranuara5 të papranuara | **1**. <https://kk.rks-gov.net/rahovec/news/njoftim-publik-per-organizimin-e-konsultimit-publik-per-draft-rregullores-per-menaxhimin-e-pasurise-jo-financiare/> **2**. <https://kk.rks-gov.net/rahovec/news/eshte-mbajtur-konsultimi-publik-me-qytetare-per-rregulloren-per-menaxhimin-e-pasurise-jo-financiare/> 3. <https://kk.rks-gov.net/rahovec/wp-content/uploads/sites/23/2022/03/Procesverbal-i-konsultimit-publik-per-PROJEKT-RREGULLOREN-PER-MENAXHIMIN-E-PASURISE-JOFINANCIAR.pdf>  |

**Bashkangjitur në këtë raport janë edhe këto dokumente:**

1. Vendimi për caktimin e grupit punues për hartimin e planit
2. Njoftimin për mbajtjen e konsultimit publik
3. Listat e nënshkrimeve të anëtarëve në takimet e mbajtura për përgatitjen e rregullores
4. Lista e nënshkrimeve të qytetarëve pjesëmarrës në konsultimin publik
5. Lista e zyrtarëve pjesëmarrës në konsultimin publik

**Haziz Krasniqi**

Zyrtar për Informim

Zyrtar për menaxhimin e Platformës për Konsultime Publike

01.03.2022

\_\_\_\_\_\_\_\_\_\_\_\_\_\_